
ΕΛΛΗΝΙΚΗ  ΔΗΜΟΚΡΑΤΙΑ

ΔΗΜΟΣ  ΛΕΥΚΑΔΑΣ




ΑΝΑΚΟΙΝΩΣΗ

Την Κυριακή 23 Αυγούστου 2026 ξεκινά το 64ο Διεθνές Φεστιβάλ Φολκλόρ!
Κορυφαία στιγμή της έναρξης του Φεστιβάλ αποτελεί η μεγάλη παρέλαση των συγκροτημάτων, η οποία θα πραγματοποιηθεί την Κυριακή 23 Αυγούστου, στις 19:00, κατά μήκος του πεζόδρομου, από τον Άγιο Μηνά έως το Ανοιχτό Θέατρο Λευκάδας.

Στην παρέλαση θα συμμετάσχουν διεθνή φολκλορικά συγκροτήματα, καθώς και χορευτικοί σύλλογοι από τη Λευκάδα, δημιουργώντας ένα πολύχρωμο θέαμα που σηματοδοτεί την έναρξη της μεγάλης αυτής γιορτής.

Το ίδιο βράδυ, στις 21:00, θα πραγματοποιηθεί η τελετή έναρξης στο Ανοιχτό Θέατρο Λευκάδας, με τη συμμετοχή όλων των συγκροτημάτων, τα οποία θα παρουσιάσουν ένα σύντομο μουσικοχορευτικό πρόγραμμα.

Μην το χάσετε!
Ελάτε να υποδεχθούμε μαζί το 64ο Διεθνές Φεστιβάλ Φολκλόρ και να ζήσουμε τη μαγεία του φολκλόρ ζωντανά στη Λευκάδα!







Από το Δήμο Λευκάδας

